Boc pledează pentru creșterea unității europene
Emil Boc, primarul din Cluj Napoca, spune că este necesară creșterea unității europene. Potrivit lui, acest lucru va aduce beneficii pentru fiecare stat membru al UE.
De altfel, el a mai spus că România este un beneficiar net al integrării în blocul comunitar. Acesta spune că am reușit să atragem peste 50 de miliarde de euro, bani din fonduri europene.
În cadrul unei conferințe de presă organizată în marja Congresului PPE, Emil Boc a mai spus că investițiile și coeziunea europeană vor ajuta la reducerea decalajelor de dezvoltare dintre România și restul statelor membre.
Amintim că Congresul PPE a fost organizat de către Partidul Național Liberal (PNL) București.
Creșterea nivelului de trai pentru ca românii să nu mai plece peste hotare
Emil Boc a mai spus că au fost puse la dispoziția României mai multe fonduri prin politica de coeziune.
Alocarea acestor sume de bani a fost susținută de către PPE. Primarul din Cluj Napoca spune că fondurile trebuie folosite pentru creșterea nivelului de trai în România.
Fondurile mai pot fi folosite pentru ca românii să plece în număr cât mai mic din țară.
El a declarat că libertatea de mișcare înseamnă și libertatea de a sta acasă.
"Libertatea de mișcare, înseamnă și libertatea de a rămâne acasă", a menționat Emil Boc.
Nu în ultimul rând, primarul din Cluj Napoca a mai spus că prin accesarea fondurilor europene vor fi dezvoltate și comunitățile locale. Astfel, spune el, românii nu vor mai fi tentați să plece în străinătate. Dimpotrivă, spune Emil Boc, se vor întoarce în România.
În plus, primarul din Cluj Napoca a mai spus că procesul de "brain drain" poate fi transformat într-unul de "brain gain".